Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Jumal pole mitte kordagi kogu su elu jooksul
mõelnud ühtainustki halba mõtet su kohta.
Üks on kindel - sa ei tea ühtki inimest, kes oleks selline.
Kuid Tal pole olnud ühtki halba ega lootusetut mõtet su kohta.
Ta ei vaata su peale mõeldes: "No tal küll mingit lootust pole!"
Jumal usub sinusse!
Tal on lootust su suhtes ja Tal on tulevik valmis su jaoks.
Ja kui palju kordi sa ka puusse ei paneks -
Jumal on ikka valmis andma sulle uue võimaluse,
kui vaid võtad oma suhet Temaga tõsiselt.
Johannese 16:24 on ikka hea salm.
"Paluge, ja te saate, et teie rõõm oleks täielik!"
"Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Meil saab olema terve sessioon selle kohta,
kuidas õppida võtma vastu Jumalalt.
Jumal ei ole müügiks.
Sa ei saa Teda oma heade tegudega ära osta.
Me ei tee õigeid asju selleks, et Jumal meid armastaks,
vaid seetõttu, et Ta meid armastab.
Seal on suur vahe.
"Paluge ja teile antakse!"
Selle asemel, et oma laste pärast pidevalt muretseda,
lihtsalt palu, et Jumal kannaks nende eest hoolt.
Võta see vastu ja mine edasi, nautides oma igapäevast elu.
Aamen?
Kui muretsed, et firma, kus töötad, läheb pankrotti ja sa jääd töötuks,
siis sellele mõtlemisest pole kasu.
Palveta selle pärast
ja usu, et Jumal toimetab su elus.
Usu ja usalda, et kui kaotadki töö, kingib Ta sulle uue,
nii et võid minna edasi ja nautida igat päeva oma elus.
Kui sulle kallitel inimestel on probleeme,
mille osas tundub, et nad ei taha neid lahendada...
Ma ütlesin, et kui sulle kallitel inimestel
on probleeme, mida nad ei tundu tahtvat lahendada,
siis selle asemel, et selle pärast muretseda
ja sundida neid tegema midagi, mida nad ei taha...
Sa ei saa sundida kedagi armastama Jumalat.
Kui väga sa ka seda ei tahaks,
sa ei saa sundida kedagi armastama Jumalat.
Nii et palu oma palved ja usalda kõik Jumala hoolde.
Muide, sa aitad neid palju rohkem sellega, kui nad näevad, et naudid elu
kui sellega, et määrid neile pähe midagi,
milleks nad veel valmis pole.
Osadele teist meeldis see mõte, kuid teised pole ses' väga kindlad.
Ma tean. Olen ise ka teiste päästja.
"Las ma aitan sind!"
Tead, mis mulle lõpuks selgeks sai?
Jeesus ei käinud oma 3-teenistusaasta jooksul ringi,
küsides: "Kas ma saan sind aidata?"
"Kas ma saan sind aidata?"
"Las ma palun aidata sind, sest su elu on nii metsas!
Kas ma palun tohin aidata sind?"
Ei!
Piiblis on öeldud, et kõik, kes Tema juurde tulid...
Ta aitas kõiki neid, kes Tema juurde tulid.
Fakt on ka see, et kui oled püüdnud kedagi 4 aastat aidata,
aga nad pole ikka sest' abi saanud,
siis on üsna suur võimalus, et nad pole veel selleks abiks valmis.
Nii et vahel tuleb lihtsalt lasta minna
ja lasta neil sattuda veelgi suurema supi sisse kui enne.
Ma võiks jagada erinevaid põhjusi, miks me ei naudi oma elu
ja nende sessioonide lõpuks ma osasid neid ka mainin.
Kuid Jumala tahe on, et naudiksid igat päeva oma elus.
"Oh oleks mul ka selline teenistus nagu Joyce'l!"
Vaevalt küll!
Jah, sulle võib meeldida see laval olemise osa,
kuid on sul ka aimu kui väikese osa see moodustab
võrreldes kõige ülejäänud ajaga,
mil tegelen tavaliste, argiste asjadega?
Aamen?
Johannese 17:13
On huvitav, et kõik need salmid, mida teile elu nautimise kohta loen,
leiduvad Johannese kirjas.
Rohkem kui ühelgi teisel jüngril
oli just Johannesel väga lähedane suhe Jumalaga.
Tema oli see, kes nõjatus õhtusöögi ajal alati Jeesuse rinnale.
Nad sõid õhtust nö diivanitel lebotades.
Tundub päris mõnusana!
Lihtsalt lebotad, nõjatud küünarnukile ja sööd.
Johannes ise viitas endale kui jüngrile, keda Jeesus armastas.
See võis vist Peetrusele üsna pinda käia.
Johannes kirjutas omanimelise kirja
ja nimetas end seal siis jüngriks, keda Jeesus armastas.
Kuid asja iva oli selles, et ta teadis, et ta on armastatud!
Ta teadis, et ta on armastatud. Tingimusteta!
Ja tema on ka see, kes kirjutab oma igapäevaelu nautimisest.
Kui tead, et oled armastatud ja tunned end turvaliselt,
siis see kingib sulle ka kindlustunde.
Sa ei pea enam elama pideva hirmu all
ja nii võid ka hakata nautima igat hetke oma elust.
Minu jaoks on see igal juhul huvitav, et see kõik on kirjas ühes peatükis.
Johannese 17:13 (laiendatud tõlge)
"Nüüd aga tulen ma sinu juurde..." Jeesus ütles seda.
"...ja räägin neid asju, mil veel maailmas olen,
et minu rõõm neis võiks olla täielik, täiuslik ja terviklik
ja nad võiks kogeda minu head meelt, mis saab neis täiuslikuks
ja et minu nauding saaks täiuslikuks nende hingedes
ning minu rõõm võiks täita nende südamed."
Wau!
Kui paljusid asju me teeme stiilis:
"Küll ma oleks õnnelik, kui see juba läbi saaks!"
"No seda ma kardan küll teha!"
"Oleks see alles tore, kui sellega ühelepoole saab!"
Kuid Jumal tahab, et oleksime rõõmsad juba praegu!
Mitte mingil muul ajal.
Jah, ma tean, su elus on palju asju
ja sa mõtled: "Pole võimalustki, et võiksin seda nautida."
Kuid kui naudid Jumalat keset seda kõike,
siis erinevate ülesannete täitmine võtab ka hoopis uue kuju,
kuna teed seda otsekui Jumalale.
Kandes hoolt selle eest, mis meil on: pestes oma autot, koristades kodu,
niites muru -
peame ka kõiki neid asju tegema kui Jumalale,
tänades Teda kõige eest, mis Ta on meile andnud.
Oma asjade eest hoolitsemine
on osa su tänust selle eest, mis Ta on sulle andnud.
Me ei hinda ju asju, mis me ümber koost' lagunevad.
Aitäh, et sellest nii elevil olete!
Homme siit koju minnes võid rõõmuga oma kapi korda teha!
"Jumal, ma teen seda Sulle!"
Halleluuja!
Oh sa!
Usun, et rõõmust rääkimine on elutähtis.
Üks naine tänas mind kord peale sellist seminari
loa eest nautida oma elu.
See ei pruugi ehk puudutada kõiki,
kuid kindlasti on täna ka neid, kes mõtlevad samamoodi.
"Sa tahad öelda, et ma võin ka päriselt nautida seda?"
Jah võid.
Koguja raamat...
Saalomon, kes selle kirjutas, olevat olnud maailma targeim mees,
kuigi ta tegi ka päris rumalaid asju.
Ma pole sellest veel isegi lõpuni sotti saanud,
kuid ta ütles päris hämmastavaid asju.
Ta mainis Koguja raamatus 4 korda üht olulisemat asja, mida teha
ja see on tunda rõõmu elust.
Ja ta räägib veel eriliselt sellest, kuidas töö tegemist nautida.
Usun, et sattume vahel õnnetu olemisest sõltuvusse
ja leiamegi endale meelega olukordi, kus olla jätkuvalt õnnetud,
nii et meil oleks, mille üle pidevalt nuriseda.
"Mul on nii palju teha!
Mida siin üldse rõõmustada, kui on nii palju teha!
Koguaeg on nii kiire, nii kiire!"
Tead mis, kullake?
Ise oled ju oma päevakava loonud. Kui see sulle ei meeldi, muuda seda!
Õpi ütlema "Ei!" teatud inimestele ja asjadele.
Su lapsed ei pea saama teha kõike, mida tahavad
ja käia kõikjal, kus käia tahavad.
Nende maailm ei kuku kokku,
kui nad ei saa käia nädalaga viies trennis ja 12-peol.
Sest sa oled enamat kui vaid autojuh!
Või su lapsed.
Aamen?
Nii paljudel inimestel on nii palju teha ja nende päev möödub kui udus,
nii et nad ei tea päeva lõpuks isegi, mida nad tegid.
Sa ei saagi nautida elu, kui sul pole aega hingata
ja sa ei saa nautida elu ka siis,
kui sul on terve hunnik asju, mida vihkad ja põlgad,
kuid sa teed neid vaid kellegi teise rõõmuks.
Sa ütled: "Ma ei taha neid pahandada."
Kuid neid mitte pahandades oled ise pahane,
elades selle välja oma kodus kellegi oma pereliikme peal.
Appi, ma tean rohkem kui arvasin end enne lavale tulekut teadvat!
Kuid Jumalaga nii ongi -
sa tead korraga asju, mille teadmisest sul polnud aimugi.
Koguja 2:24-25
Osad teist mõtlevad: "Aga ma ei tunne end õnnelikuna."
See ongi su kõige suurem probleem - sa elad oma tunnetest lähtuvalt.
"Ma ei tunne end õnneliku ja lootusrikkana."
Siis anna oma tunnetele üks hea obadus
ja otsusta mitte elada oma tunnetest lähtuvalt.
Otsusta nautida oma elu!
Kord, kui püüdsin ise selles vallas läbimurret saavutada,
käisin mööda kodu ringi ja kisendasin täiest kõrist:
"Tahan saada selgeks, kuidas nautida oma elu!"
Vahel tuleb olla ka nö vägivaldne või jõuline kristlane.
Osad teist juba on ka, kuid ma ei räägi sellisest jõulisusest.
Koguja 2:24
"Ei ole inimesel midagi paremat kui süüa ja juua
ja lasta hingel rahuldust tunda oma vaevas."
See ei tähenda nüüd üle söömist.
Ma ikka ei saand' seda mainimata jätta,
sest te kuulete veel neli korda,
et pole midagi paremat, kui süüa ja juua.
"...ja lasta hingel rahuldust tunda oma vaevas."
See tähendab, et teed seda teadlikult.
See tähendab otsust: "Ma lähen nüüd toidupoodi
ja tead mis, Saatan? Ma naudin seda täiega!"
"Olen valmis nõusid pesema ja teen seda naudinguga."
"Olen valmis tipptunnil tööle sõitma ja kavatsen seda nautida,
sest Jeesus on koos minuga mu autos."
Tegelikult on nii,
et su elu mitte nautimine pole tingitud su probleemidest,
vaid su suhtumisest oma probleemidesse.
Pole midagi paremat!
Koguja 2:25: "Sest kes võiks süüa ja kes võiks juua ilma temata?"
St et ilma Jumalata ei naudi sa midagi.
Kui paljud teavad, et kurb kristlane on vastand?
Sest kristluses pole ühtki kohta,
mis ütleks, et peaksime õnnetuina ringi käima;
olema pidevalt stressis ja hõivatud.
Pidevalt nurisema ja vinguma.
"Mulle ei meeldi tipptund!"
"Mulle ei meeldi poes käia ja nõusid pesta!"
"Mulle ei meeldi muru niita!"
"Tänu Jumalale, et täna on reede!"
"Lahe! Puhkus on tulekul ja siis läheb nautimiseks!"
Kuid siis lähed võlgu ostetud puhkusele,
mida sa tegelikult ei saa endale lubada
ning tagasi tulles rabad 12 kuud selle nimel,
et maksta puhkuse eest, mida sa isegi ei nautinud.
Kuid me võime õppida elama kui puhkusel,
kui selle sõnumi tegelik sisu meile kohale jõuab.
Jeesus ütles Matteuse 11:28
"Tulge minu juurde kõik, kes olete vaevatud ja koormatud,
ja mina annan teile hingamise!"
Ma jutlustan, tehes seda otsekui puhkusel olles.
Jumala Sõna on nii hea.
Koguja 4:7-8 "Ja taas nägin ma tühja tööd päikese all:
seal on keegi üksik, tal ei ole kedagi, ei poega ega venda,
kuid ometi pole otsa kogu ta vaeval ja ta silmad ei saa rikkusest küllalt.
Aga kelle pärast ma siis ennast vaevan
ja keelan oma hingele head nautimast?
Seegi on tühi ja õnnetu töö!"
Siin on üks mees, kellel on mitmeid probleeme.
Ta pole kunagi võtnud aega suhete loomiseks,
sest siin on öeldud, et ta on üksik ja tal pole mitte kedagi.
Teiseks tundub, et ta töö ei saa kunagi otsa,
kui palju ta ka ei rabaks.
Ja kolmandaks, kuigi ta on oma tööga ajanud kokku rikkusi,
ei oska ta neist siiski rõõmu tunda.
Mida iganes ka Jumal sulle ei annaks,
pead oskama seda säästa, jagada ja kulutada.
Mida iganes ka Jumal sulle ei annaks,
pead oskama seda säästa, jagada ja kulutada.
Sa pole õnnelik, kui paned tuleviku hirmus kõik hoiule.
Ka pole sa õnnelik siis, kui kulutad kõik ära,
sest siis sul pole ka tulevikuks midagi.
Ja sa pole õnnelik ka siis, kui sa osa sellest ära ei anna,
sest sel juhul ei järgi sa universumi üht parimat reeglit,
et me lõikame, mida oleme külvanud.
Seniks, kuni püsib maailm, püsib ka külv ja lõikus.
Mida iganes inimene külvab, on ka ainus, mida ta lõigata saab.
Osad teist on nagu mina - tööhoolikud,
võtmata aega millegi nautimiseks,
kuna te tunnete end hästi vaid tööd tehes.
Tegelikult aga räägite liiga palju sellest,
kui väga ja palju te töötate,
sest te endi silmis peitub selles te väärtus.
Ma tean, et olete sellest rohkem elevil kui praegu välja näitate.
Kui paljud mõistavad, millest ma räägin?
Sellest, et ammutate oma väärtuse oma tegemistest.
Vahel on nii, et kui pidevalt midagi teiste heaks teed,
saab sinust kui tõeline märter.
"Ma teen kogu aeg midagi kellegi heaks."
"Kogu see lugu on vaid minu kanda! Keegi teine ei liiguta kui vaid mina!"
No aga ära siis tee osasid asju!
"Jaa, aga kui mina ei tee, ei saa üldse midagi tehtud!"
Tead, mis?
Isegi, kui peaksid vahepeal pausi, oleks ülejäänu tegemine palju lihtsam.
Aamen?
Naised, pidage pausi ja minge maniküüri!
Või pediküüri!
Aamen?
Las keegi masseerida te jalgu.
Aamen.
Sa küsid: "Mis jutlus see veel on?"
Igavesti tark jutlus!
"Ainult töö ja ei mingit lõbu teeb Juhanist rumala poisi."
Oh aeg! Pean midagi Dave'i kohta rääkima.
See on muide täiega hea asi!
Mõtlesin eelmine nädal, et võtan ta vahele!
Mõtlesin, et mul on üks väike asi, mis viib ta endast täiega välja
ja mul oleks teile kohe hea sõnum. kuidas Dave'i endast välja viia.
Ta oli käinud jogurtipoes ja ostnud suure potsiku jogurtit.
Seal peal oli veel šokolaadi ja maapähkli kastet.
Ta oli selle sügavkülma pannud, et siis peale dušsi all käiku maiustada.
Kuulsin, kuidas ta ütles:
"Saan kohe valmis ja asun siis oma jogurti kallale",
mispeale mõtlesin...
Mõtlesin, et ütlen talle, et tahtsin teda selles osas aidata,
kuid pillasin ta jogurti maha ja astusin siis selle sisse.
Nii et ütlesin talle:
"Sa saad nüüd kindlasti väga pahaseks."
Ta küsis: "Miks?"
ja ma vastasin: "Tahtsin sind aidata, kuid pillasin su kogurti maha
ja siis astusin veel selle sisse ka, rikkudes kogu loo."
Ta ütles: "Pole hullu! Kõik on hästi."
Ja oli siis valmis tulema ning aitama mul see ära koristada.
Ja ma mõtlesin: "Et nagu päriselt või?"
Tahtsin ju temast midagi halba rääkida
ja nüüd pean kuulutama kõigile, kui imeline ta hoopis on!
Ütlesin: "Oled parem kui mina,
sest ma oleks põrutanud: "Mida sa tegid???"
"Kuidas sa üldse said jogurti sisse astuda?"
Ühesõnaga, ma nautisin oma igapäeva elu.
Koguja 5:17
"Vaata, mida ma olen näinud olevat hea ja ilus:
süüa ja juua ning nautida head, hoolimata kogu oma vaevast,
millega keegi ennast vaevab päikese all oma üürikesil elupäevil,
mis Jumal temale on andnud."
Loeme seda veelkord.
Aja Saatan marru ja naudi oma tööd!
Ma ütlesin, et aja Saatan marru ja naudi oma tööd!
"Aga ma olen oma töökohas ainus kristlane!"
Siis palu, et Jumal kasutaks sind.
Me arvame, et Jumal kasutab meid vaid siis,
kui paneb meid kirikusse või mõnda teenistusse tööle.
"Vaata, mida ma olen näinud olevat hea ja ilus:
süüa ja juua ning nautida head, hoolimata kogu oma vaevast,
millega keegi ennast vaevab päikese all oma üürikesil elupäevil,
mis Jumal temale on andnud - sest see on tema osa.
Seegi on Jumala and,
kui Jumal annab mõnele inimesele rikkust ja vara
ning lubab tal seda nautida,
sellest oma osa võtta ja rõõmus olla oma vaeva viljast."
Mida ma öelda tahan, on see,
et isegi, et sul on probleeme, see on igati OK nautida oma elu.
Kuid inimesed ei tea seda.
Nad arvavad, et kui on probleeme, tuleb kükitada õnnetuna nurgas,
kuniks probleemid kaovad.
Kuid sa ei pea isegi rääkima oma probleemidest koguaeg!
Kujuta vaid!
Sa ei pea neile mõtlema koguaeg!
Palu oma palved ja heida oma mured Issanda hoolde.
Tegutse, kui Jumal palub sul seda teha
ja kui ei palu, siis lihtsalt usalda,
et Ta toimetab su elu kallal just praegu.
Mul on sulle tõeliselt häid uudiseid!
Teadsid sa, et isegi keset oma probleeme
on igati OK minna edasi ja tunda rõõmu oma elust?
Ma ei ütle, et peaksid oma probleemi ignoreerima
kuid usu, et Jumal on sinu poolt ja mitte sinu vastu
ning tahab aidata sind.
Ta tegeleb nii selle, kui kõigi me olukordadega
ja seetõttu võime me nautida nii oma tänast päeva,
kui seda, kuhu oleme teel.
Täna pakume sulle taas Jumala Sõna, mida teeme alati rõõmuga.
4 CD-seeria "Igapäevase rõõmu and".
Sa võid tunda rõõmu igast päevast,
sest rõõm pole seotud sellega, mis me ümber toimub,
vaid meie suhtumistega sellesse, mis me ümber toimub
ja meie usuga sellesse, kes on meie poolt.
Lisaks sellele veel julgustavad kaardikesed, mida nautida
Kasuta seda võimalust,
sest pole parimat kohta, kuhu oma raha investeerida,
kui Jumala Sõnasse.
Ilusat päeva sulle!
Igapäeva kohustused võivad kergesti muutuda tüütuks,
kuid õige suhtumise ja vaatenurgaga võid leida rõõmu kõiges, mida teed.
Joyce'i 4 CD-seeria "Igapäevase rõõmu and"
näitab sulle, kuidas Jumala Sõna aitab sul hinnata igapäevast elu
ja tunda sellest rõõmu.
Telli endale "Igapäevase rõõmu and" ja julgustavad kaardikesed,
kasutades selleks ekraanil olevat infot.
Meelte ühendus
Ma ainuüksi ei julgusta sind ostma ja lugema seda raamatut,
aga ka mõtlema selle üle, mida sa teistest inimestest arvad.
On ütlemata lihtne omada kriitlisi ja hukkamõistvaid mõtteid
pea igaühe suhtes, kellega me kokku puutume.
Olen vahel ise mõelnud kellegi suhtes midagi,
mis pole üldse ülesehitav
ja seda vahel isegi nende suhtes, keda ma pole ammu aega näinud.
Kuid see on täiesti kasutu ja üldse mitte Jumalast.
Peame mõistma, et me mõistus on lahinguväli,
kuhu Saatan püüab süstida valesid mõtteid,
et võita meid üle tema moodi mõtlema ja käituma.
Kuid Piibel ütleb,
et peame heitma kõrvale kõik valed mõtted ja arvamised;
kõik selle, mis tõuseb Jumala tõelise tundmise vastu.
See aga tähendab oma mõtete joondamist
Jumala Sõnaga.
Jumal pole mitte iialgi mõelnud ühtainustki negatiivset mõtet su kohta!
Kujuta vaid ette!
Jumal on ainus isik, kelle osas võid kindel olla,
et Ta ei mõtle sinust halba.
Me ei saa kellegi teise osas selles kindlad olla,
kuid Jumala osas küll.
Nii et kui tahame olla Tema moodi,
peame ka õppima, kuidas mitte mõelda teistest halba.
Kui oled kellestki halba mõelnud,
on väga raske selle inimesega isiklikult kokku puutuda
ja kohelda teda nõnda nagu Jumal teda kohtleks.
Sest me teod võtavad šnitti me mõtetest.
Tahan julgustada sind olema armulikum
oma mõtetes teiste suhtes.
Ära mõtle vaid sellele, mis neis viltu on,
aga mõtle kõigele sellele, mis neis head on.
Päriselt ka! Mõtle neile ja käi need asjad oma peas läbi.
Ma võin kas mõelda mõnele asjale, mis mulle kellegi juures ei meeldi,
või ma võin mõelda 25-asjale, mis on neis imelist.
Usun, et mida enam uuendame oma meeli
kõige positiivse osas, mis inimestes on,
keskendumata nende puudustele,
seda enam me neid ka naudime ja seda paremad on me suhted.
Seega - mida sa teistest arvad?
Hakka pöörama tähelepanu sellele ja joonda oma mõtted Jumala Sõnaga
Usun, et see raamat võib olla sulle tõeliseks õnnistuseks,
mistõttu hangi see endale ja hakka kohe lugema.
Meelte ühendus
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele